বায়োগ্রাফি অব নজরুল

'বায়োগ্রাফি অব নজরুল' ফেরদৌস খান নির্মিত ২০২০ সালের পূর্ণদৈর্ঘ্য প্রামাণ্য চলচ্চিত্র। চলচ্চিত্রটি বাংলাদেশের জাতীয় কবি কাজী নজরুল ইসলামের বর্ণাঢ্য জীবন ও কর্ম নিয়ে ঢাকা ভিত্তিক নজরুল সেন্টারের উদ্যোগে আল আমীন খানের প্রযোজনায় এবং ইকরাম আহমেদের পরামর্শ অনুযায়ী নির্মিত হয়েছে। কাজী নজরুল ইসলামের জন্ম থেকে মৃত্যু পর্যন্ত স্মৃতি বিজরিত স্থানসমূহে চলচ্চিত্রটির দৃশ্য ধারণ করা হয়েছে। চলচ্চিত্রে কাজী নজরুল ইসলামের জীবনী আসাদুজ্জামান নূর ও প্রজ্ঞা লাবণী'র নেপথ্য কন্ঠে বর্ণিত। ২০২০ সালের ২০ নভেম্বর তথ্যচিত্রটি বাণিজ্যিকভাবে প্রেক্ষাগৃহে মুক্তি দেয়া হয়। চলচ্চিত্রটি একটি উৎসবে সেরা পূর্ণদৈর্ঘ্য চলচ্চিত্রের পুরস্কার পায়। বায়োগ্রাফি অব নজরুল বাস্তব বর্ণনা নির্ভর এবং কাল্পনিক কথন বর্জিত তথ্যচিত্র। স্মৃতিবিজরিত স্থান প্রদর্শন, কর্ম স্তুতি এবং ব্যক্তিগত জীবনের স্মৃতিচারণের মাধ্যমে কাজী নজরুল ইসলামের সম্পূর্ণ জীবন তথ্যচিত্র আকারে উপস্থাপন করা হয়েছে। কাজী নজরুল ইসলামের জন্ম পূর্ববর্তী সময়ে তাঁর জন্মস্থান অবিভক্ত বাংলার বর্ধমান জেলার আসানসোল মহাকুমার চুরুলিয়ার আর্থ সামাজিক অবস্থার বর্ণনার দিয়ে তথ্যচিত্রটির প্রথম ভাগ শুরু হয়। নজরুলের জন্মকাল, বাবা-মা, আত্মীয়, বাল্যকাল, লেটোদলে গান গাওয়া, মক্তব ও প্রাথমিকে বিদ্যালয়ে পড়াশোনা, আসানসোলে রুটির দোকানে কাজ থেকে ত্রিশালে পড়াশোনা করতে আসা, আসানসোলে ফিরে স্থানীয় বিদ্যালয়ে ছাত্রজীবনের শেষদিন পর্যন্ত ঘটনাবলির ধারাবর্ণনা দিয়ে প্রথমভাগ সাজানো। দ্বিতীয় ভাগে নজরুলের সৈনিক জীবন, যুদ্ধ থেকে কলকাতা ফিরে সাহিত্য সাংবাদিকতা, রাজনৈতিক জীবন, জেল জীবন, পারিবারিক জীবনের উল্লেখযোগ্য ঘটনাবলী তথা -কুমিল্লায় আগমন, নারগিসের সঙ্গে বিয়ে ঠিক হওয়া, প্রমিলার সঙ্গে বিয়ে, কলকাতায় বিভিন্ন বাড়িতে বসবাস, কৃষ্ণনগরে বসবাস, বাংলাদেশে আগমন ও শেষ দিনগুলির বর্ণনা করা হয়েছে। তথ্যচিত্রে কাজী নজরুলকে সাম্যবাদী হিসেবে দেখানোর চেষ্টা করা হয়েছে। বায়োগ্রাফি অব নজরুল -এর নির্মাণ ব্যপ্তি প্রায় দুইবছর। ২০১৮ সালের মে মাসে চলচ্চিত্রটির প্রাক-নির্মাণ পরিকল্পনা শুরু হয়। নজরুলের জীবন নিয়ে গবেষণার পর, ২০১৮ সালের ৫ অক্টোবর হতে কাজী নজরুল ইসলামের কৈশোর স্মৃতিবিজরিত ত্রিশালের দরিরামপুর স্কুলে এটির চিত্রগ্রহণ শুরু হয়। অতঃপর বাংলাদেশ ও ভারতে কাজী নজরুলের স্মৃতি বিজরিত স্থান সমূহে চিত্রগ্রহণ চলে। ত্রিশালের কাজীর শিমলা গ্রাম, দরিরামপুর নামাপাড়া, জাতীয় কবি কাজী নজরুল ইসলাম বিশ্ববিদ্যালয়, ময়মনসিংহ শহর, ঢাকায় ধানমন্ডিতে নজরুল ভবন, ঢাকা বিশ্ববিদ্যালয়ের মসজিদ প্রাঙ্গণে নজরুলের সমাধি, বাংলা একাডেমি, কুমিল্লার মুরাদনগরের দৌলতপুর নার্গিসের বসতভিটা, আসানসোল বাজারের ঐতিহাসিক রুটির দোকান, থানা, রেলওয়ে স্টেশন, কাজী নজরুল বিশ্ববিদ্যালয়, কাজী নজরুলের জন্মস্থান চুরুলিয়ার বসতভিটা, চুরুলিয়া নজরুল একাডেমি, অজয় নদী, দুর্গাপুরে কাজী নজরুল ইসলাম বিমানবন্দর, কলকাতা, হুগলি, কৃষ্ণনগরে দৃশ্য ধারণ করা হয়। পাশাপাশি নজরুলের কর্ম নিয়ে রফিকুল ইসলাম, মুহম্মদ নূরুল হুদা, খায়রুল আনাম শাকীল, আনিসুজ্জামান, সিরাজুল ইসলাম চৌধুরী, সৌমিত্র শেখর, খালিদ হোসেন, লীনা তাপসী, রামানুজ দাশগুপ্ত, নূপুর গাঙ্গুলি, বাধন সেনগুপ্তদের বর্ণনামূলক ও ব্যক্তিগত জীবন নিয়ে কাজী নজরুলের পুত্রবধু উমা কাজী ও কল্যাণী কাজী, ভ্রাতুষ্পুত্র রেজাউল কাজী এবং নাতনি খিলখিল কাজী'র স্মৃতিচারণমূলক সাক্ষাৎকার যুক্ত করা হয়। ২০২০ সালের মার্চে চিত্রগ্রহণ শেষ হয়। বায়োগ্রাফি অব নজরুল ২০২০ সালের ২৯ জুলাই, বাংলাদেশ চলচ্চিত্র সেন্সর বোর্ড হতে প্রদর্শনীর অনুমোদন পায়। একইবছর ২০ নভেম্বর ঢাকায় চলচ্চিত্রটির প্রথম প্রদর্শনী এবং বাণিজ্যিক মুক্তি দেয়া হয়। ২০২১ সালে কাজী নজরুল ইসলামের জন্মদিনে চলচ্চিত্রটি টেলিভিশনের দর্শকদের জন্য বিটিভিতে প্রচার হয়। "'বায়োগ্রাফি অব নজরুল' মুক্তি পাচ্ছে ২০ নভেম্বর"। বিডিনিউজ টোয়েন্টিফোর ডটকম। ২০২০-১১-০৩। ২০২০-১১-১৯ তারিখে মূল থেকে আর্কাইভ করা। সংগ্রহের তারিখ ২০২০-১১-২১।  ""Biography of Nazrul" to release on November 20"। দ্য ডেইলি স্টার (ইংরেজি ভাষায়)। ২০২০-১১-০৯। ২০২২-০১-০৪ তারিখে মূল থেকে আর্কাইভ করা। সংগ্রহের তারিখ ২০২০-১১-২১।  "মুক্তি পাচ্ছে ডকুফিল্ম বায়োগ্রাফি অব নজরুল"। দৈনিক ইত্তেফাক। ২০২০-১১-১১। সংগ্রহের তারিখ ২০২০-১১-২২। [স্থায়ীভাবে অকার্যকর সংযোগ] "'বায়োগ্রাফি অব নজরুল' এখন সেন্সর বোর্ডে"। বাংলা ট্রিবিউন। ২০২০-০৭-২১। ২০২০-০৯-২২ তারিখে মূল থেকে আর্কাইভ করা। সংগ্রহের তারিখ ২০২০-১১-২২।  নাসরুল্লাহ, শরীফ (২০১৯-১১-০১)। "নজরুলকে নিয়ে ৯০ মিনিট"। প্রথম আলো। ২০২২-০১-০৪ তারিখে মূল থেকে আর্কাইভ করা। সংগ্রহের তারিখ ২০২০-১১-২২।  "'বায়োগ্রাফি অব নজরুল' মুক্তি পাচ্ছে ২০ নভেম্বর"। আরটিভি। ২০২০-১১-১০। ২০২০-১১-২৯ তারিখে মূল থেকে আর্কাইভ করা। সংগ্রহের তারিখ ২০২০-১১-২১।  "কাজী নজরুল ইসলামের বায়োগ্রাফির শুটিং শুরু"। দৈনিক সমকাল (ইংরেজি ভাষায়)। ২০১৮-১০-১০। ২০১৮-১১-১২ তারিখে মূল থেকে আর্কাইভ করা। সংগ্রহের তারিখ ২০২০-১১-২১।  "Docu on Nazrul to be premiered on Nov 20"। নিউ এজ (ইংরেজি ভাষায়)। ২০২০-১১-১০। ২০২০-১১-১৫ তারিখে মূল থেকে আর্কাইভ করা। সংগ্রহের তারিখ ২০২০-১১-২১।  "মুক্তি পেল প্রামাণ্যচিত্র 'বায়োগ্রাফি অব নজরুল'"। বাংলানিউজটোয়েন্টিফোর.কম। ২০২০-১১-২১। ২০২০-১১-২৬ তারিখে মূল থেকে আর্কাইভ করা। সংগ্রহের তারিখ ২০২০-১১-২১।  ""Biography of Nazrul" to premiere on BTV tomorrow"। দ্য ডেইলি স্টার (ইংরেজি ভাষায়)। ২০২১-০৫-২৪। ২০২১-০৬-০৩ তারিখে মূল থেকে আর্কাইভ করা। সংগ্রহের তারিখ ২০২১-০৬-০৩।  "পর্দা নামল সিনেম্যাকিং আন্তর্জাতিক চলচ্চিত্র উৎসবের"। পর্দা নামল সিনেম্যাকিং আন্তর্জাতিক চলচ্চিত্র উৎসবের। বণিক বার্তা। ২০২০-১২-২৮। ২০২২-০১-০৪ তারিখে মূল থেকে আর্কাইভ করা। সংগ্রহের তারিখ ২০২০-১২-২৯।  ফেসবুকে বায়োগ্রাফি অব নজরুল ইউটিউবে বায়োগ্রাফি অব নজরুল এর ট্রেইলার বাংলা মুভি ডেটাবেজে বায়োগ্রাফি অব নজরুল প্রবেশদ্বার:  বাংলাদেশ কাজী নজরুল ইসলাম চলচ্চিত্র বাংলা চলচ্চিত্র